L 103/44
FI
Euroopan unionin virallinen lehti
18.4.2023
LIITE IV
MITTAUSMENETELMÄT JA LASKELMAT Mittauksissa ja laskelmissa on käytettävä yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät.
Verkkoon liitettyjen laitteiden testaukseen sovelletaan seuraavia yleisiä ehtoja: a) Sellaisen verkkoon liitetyn laitteen valmiustilan energiankulutuksen mittaamiseksi, jossa on tällainen tila, yksikön kaikki verkkoportit on tapauksen mukaan kytkettävä pois käytöstä tai irti.
b) Jos laitteen aiottu käyttötarkoitus on riippuvainen käyttöön kytketyistä kiinteistä liitännöistä yhteen tai useampaan verkkoporttiin, nämä verkkoportit voidaan poistaa manuaalisesti käytöstä kiinteän liitännän irrottamisen sijaan.
c) Verkkovalmiustilan energiankulutuksen mittaamiseen ja tehonhallintatoiminnon testaamiseen on käytettävä seuraavaa menettelyä: 1) Jos laitteessa on yhden tyyppinen verkkoportti ja jos laitteessa on käytettävissä kaksi tai useampia samantyyppisiä portteja, valitaan satunnaisesti yksi portti, joka kytketään portin enimmäisarvoja vastaavaan asianmukaiseen verkkoon.
Jos laitteessa on useita samantyyppisiä langattomia verkkoportteja, muut langattomat portit on kytkettävä pois käytöstä, jos mahdollista.
Jos laitteessa on useita samantyyppisiä kiinteästi kytkettyjä verkkoportteja, muut verkkoportit on kytkettävä irti.
Jos käytettävissä on vain yksi verkkoportti, se kytketään portin enimmäisarvoja vastaavaan asianmukaiseen verkkoon.
Testattava yksikkö kytketään päälle.
Laite, joka antaa etäkäynnistyssignaalin, joka aktivoi testattavan yksikön uudelleen, liitetään asianmukaiseen verkkoon, kytketään päälle ja on valmis antamaan käynnistyssignaalin tarvittaessa.
Kun testattava yksikkö on kytketty päälle ja toimii asianmukaisesti, sen annetaan siirtyä verkkoval­ miustilaan ja tehonkulutus mitataan.
Tämän jälkeen yksikölle annetaan asianmukainen käynnistyssignaali verkkoportin kautta ja tarkastetaan, onko laite aktivoitunut uudelleen.
2) Jos laitteessa on useamman kuin yhden tyyppisiä verkkoportteja, kunkin verkkoporttityypin osalta toistetaan seuraava menettely.
Jos laitteessa on käytettävissä kaksi tai useampia samantyyppisiä verkkoportteja, kustakin porttityypistä valitaan satunnaisesti yksi portti, joka kytketään portin enimmäisarvoja vastaavaan asianmukaiseen verkkoon.
Jos tietystä verkkoporttityypistä on käytettävissä vain yksi portti, se kytketään portin enimmäisarvoja vastaavaan asianmukaiseen verkkoon.
Kiinteät verkkoportit, joita ei käytetä, on kytkettävä irti, ja langattomat portit, joita ei käytetä, on kytkettävä pois käytöstä.
Testattava yksikkö kytketään päälle.
Laite, joka antaa etäkäynnistyssignaalin, joka aktivoi testattavan yksikön uudelleen, liitetään asianmukaiseen verkkoon, kytketään päälle ja on valmis antamaan käynnistyssignaalin tarvittaessa.
Kun testattava yksikkö on kytketty päälle ja toimii asianmukaisesti, sen annetaan siirtyä verkkoval­ miustilaan ja tehonkulutus mitataan.
Tämän jälkeen yksikölle annetaan asianmukainen käynnistyssignaali verkkoportin kautta ja tarkastetaan, onko laite aktivoitunut uudelleen.
Jos kahden tai useamman tyyppiset (loogiset) verkkoportit jakavat yhden fyysisen verkkoportin, tämä menettely toistetaan kullekin loogiselle verkkoporttityypille siten, että muut loogiset verkkoportit on kytketty loogisesti pois käytöstä.
d) Kaikentyyppisten kotitalouksissa käytettävien kahvinkeittimien mittaukset on tehtävä viimeisen keittojakson päättymisen jälkeen tai tapauksen mukaan kalkinpoistoprosessin, itsepuhdistusprosessin tai minkä tahansa käyttäjän suorittaman toiminnan jälkeen, ellei hälytin ole lauennut, joka edellyttää käyttäjän toimia mahdollisen vaurion tai onnettomuuden estämiseksi.